**Fogadj örökbe egy KEREKES KUTAt**

MŰSZAKI LEÍRÁS

Kútkáva:

* A beton kútkáva felületi hibái cementhabarcs simítással javíthatók.
* Színezése földszínekkel lehetséges (a barna-vörös-narancs-sárga-sárgászöld színtartomány kevéssé telített és közepesen sötét árnyalatai), a környezetében lévő épületek, és kerítések színéhez igazítva.
* A színezésnél legfeljebb két szín használható, az eredeti festésnek megfelelő módon.
* A Kövesd, Fő utca 15. szám előtt lévő kút kávája fehér színre festendő.

Felszerkezet:

* A sérült tartószerkezeti-, és burkolóelemek pótlása során az eredeti geometriai méretek alkalmazandók.
* A faszerkezet mázolása mellőzendő.
* A faszerkezetek védő/ápolószerrel történő kezelése kizárólag a teljes faszerkezet cseréje esetén lehetséges.
* Egy-egy szerkezeti elem cseréje esetén a faszerkezetet kezeletlenül kell elhelyezni.
* A Bem utca 4. szám előtti kerekes-kút tetőszerkezete rekonstruálandó, a városban található kutak mintájára.
* A kövesd, Fő utca 15. szám előtti kút az ingatlan utcafronti kerítésébe épült be. A kerítés egy részén trapézlemez burkolat található. A trapézlemez cserélendő az eredeti, vízszintes elhelyezésű deszkaburkolat mintájára.

Fedés:

* Az eredeti égetett agyagcserép tisztítandó.
* Fedéshez hódfarkú égetett agyagcserép használható, akár bontott, akár új kivitelben. A kettő ötvözése elkerülendő.

Vasalatok:

* Lehetőség szerint a meglévő vasalatok megtartása javasolt.
* Amennyiben vasalat cseréjére kerül sor, előnyben részesített a régi, már nem használt vasalatok alkalmazása.
* Legvégső esetben használhatók a kereskedelemben kapható horganyzott termékek.

Fenti iránymutatás célja, a kutak eredeti állapotukban történő megőrzése utódaink számára. Egy kis kézügyesség, szép érzék és tenni akarás, amire ezen kutaknak jelenleg nagy igényt tartanak...

|  |  |
| --- | --- |
| Kút Garay 72 előtt.JPG | Szent György utca kút.JPG |
| Garay János utca 72. előtt | Szent György utca 21. előtt |

|  |  |
| --- | --- |
| Kút Bem 4 előtt-001.JPG | Szőlőhegy u 34 kerekeskút-001.JPG |
| Bem utca 4. előtt | Kövesd, Szőlőhegy utca 34. |

|  |  |
| --- | --- |
| Fő u 15 (26) előtt kerekeskút.JPG | Szőlőhegy u 42 előtt kerekeskút-001.JPG |
| Kövesd, Fő utca 15. előtt | Kövesd, Szőlőhegy utca 42. előtt |